kardosdrur/scandi-wiki huggingface dataset:
Edinburgh Castle

Edinburgh Castle er en historisk fæstning på Castle Rock i byen Edinburgh i Skotland. Arkæologer har fastslået, at der har været menneskelig aktivitet på stedet siden jernalderen, selvom det er uklart hvordan disse bosættelser har været. Der har eksisteret et kongeligt slot på klippen siden David 1.s regeringstid i 1100-tallet, og det var et kongeligt residensslot til 1633. Fra 1400-tallet blev slottets rolle som residensbygning mindre og mindre, og i 1600-tallet blev det primært brugt som kaserne med en stor garnison. Edinburgh Castles vigtighed som en del af Skotlands nationalarv blev anerkendt i større grad fra 1800-tallet , og forskellige restaureringsprojekter er blevet udført over de sidste 150 år. Det var en af de vigtigst fæstninger i Kongeriget Skotland og var involveret i mange historiske konflikter fra den skotske uafhængighedskrig i 1300-tallet til jakobitoprøret  i 1745. Et forskningsprojekt fra 2014 identificerede 26 belejringer i slottes 1100-årige historie. Det gør det til "det mest belejrede sted i Storbritannien og et af de mest angrebene i verden".

Kun få af de nuværende bygninger går længere tilbage end den "Lang Siege" i 1500-tallet, hvor mange af de middelalderlige forsvarsværker blev ødelagt af et bombardement fra artilleri. De mest notable undtagelse af St Margaret's Chapel fra begyndelsen af 1100-tallet, som bliver betragtet som den ældste bygning i Edinburgh, Royal Palace og Great Hall, der stammer fra begyndelsen af 1500-tallet, selvom interiøret blev ændret meget fra midten af viktoriatiden. Slottet huser de skotske regalier, Honours of Scotland, og de to museer Scottish National War Memorial og National War Museum of Scotland har deres bygninger nogle af slottes bygninger. British Army er stadig ansvarlig for dele af borgen, selvom deres tilstedeværelse hovedsagelig er af cerimoniel og administrativ karakter. Nogle af slottets bygninger huser regimentmuseer, der bidrager til stedet som turistattraktion.

Edinburgh Castle drives af Historic Scotland, og det er Skotlands mest besøgt turistattraktion, hvor der skal betales entre, med over 1,4 millioner gæster i 2013. Det er også baggrund for Edinburgh Military Tattoo under den årlige Edinburgh International Festival, og slottet er derfor blevet et kendt symbol på ikke bare Edinburgh men for hele Skotland. Ifølge Edinburgh Visitor Survey er det byens mest besøgte turistattraktioner, og mere end 70 % af turisterne i byen besøger slottet.

Referencer

Litteratur

Eksterne henvisninger 

 Edinburgh Castle website 
 
 Scottish National War Memorial website 
 Edinburgh Castle , Royal Commission on the Ancient and Historical Monuments of Scotland "Canmore" database
 Images of Edinburgh Castle  from the Royal Commission on the Ancient and Historical Monuments of Scotland
 Engraving of view of the North East view of Edinburgh Castle in 1693  by John Slezer at National Library of Scotland
 Time-Gun Map of Edinburgh & Leith 1861 at edinphoto 

Bygninger, konstruktioner og anlæg i Edinburgh
Slotte i Skotland
DHF's Landspokalturnering 2017

DHF´s landspokalturnering i 2017 var den 54. udgave af DHF's Landspokalturnering. Skjern Håndbold var forsvarende mestre hos herrerne og Randers HK hos kvinderne. Kvindernes turnering blev vundet af Team Esbjerg, der vandt finalen med 31-20 over København Håndbold. Mændenes turnering blev vundet af TTH Holstebro, der vandt finalen med 26-21 over GOG.

Mænd

1/8-finaler
16 hold har kvalificeret sig til 1/8-finalerne.

1/4-finaler
Her deltog de otte vinderhold fra 1/8-finalerne

Final 4

Semifinaler 
De fire vindere af kvartfinalerne spillede final 4-stævne 3. og 4. februar 2018 i Gråkjær Arena i Holstebro.

Finale og bronzekamp

Kvinder

1/8-finaler
16 hold har kvalificeret sig til 1/8-finalerne.

1/4-finaler
Her deltog de otte vinderhold fra 1/8-finalerne

Final 4

Semifinaler 
De fire vindere af kvartfinalerne spillede final 4-stævne 29. og 30. december 2017 i Jysk Arena i Silkeborg.

Finale og bronzekamp

Noter

Referencer 

2017
Håndbold i 2017
James Heilman

James M. "Doc James" Heilman er en canadisk læge, Wikipedianer og fortaler for forbedring af Wikipedias sundhedsrelaterede indhold. Han opfordrer løbende andre sundhedsfagfolk til at bidrage til encyklopædien.

Heilman er en aktiv bidragsyder i det engelsksprogede "WikiProject Medicine" og frivillig Wikipedia-administrator. Derudover har han været formand for Wikimedia Canada fra 2010 til 2013 samt medstifter og tidligere formand for WikiProject Med-fonden. Heilman blev valgt til Wikimedia-fondens bestyrelse i Juni 2015, men blev fjernet fra sin stilling af de andre bestyrelsesmedlemmer d. 28. december 2015.

Wikipedia- og Wikimedia-relaterede aktiviteter

Billeder fra Rorschach-testen 
I 2009 tilføjede Heilman public domain-billeder af blækklatterne der anvendes i Rorschachtesten til Wikipedia-artiklen om emnet, hvilket fik nogle psykologer til at udtrykke bekymring om at det kunne gøre testen ubrugelig. Dog var der også psykologer som mente at testen var forældet og ikke længere var brugbar, og derfor anså det som uproblematisk at Heilman havde offentliggjort billederne.

Stilling som bestyrelsesmedlem i Wikimedia-fonden 
Heilman blev valgt som medlem af Wikimedia-fondens bestyrelse i juni 2015. I december samme år blev han fjernet fra bestyrelsen ved en flertalsafstemning,  Beslutningen var kontroversiel blandt visse brugere i Wikimedia-fællesskabet, blandt andet fordi at Heilman var en af 3 bestyrelsesmedlemmer der var valgt direkte af fællesskabet.

Fodnoter

Kildehenvisninger 

Læger fra Canada
Wikipedia-personer
Maratonløbere fra Canada
Roman Bürki

Roman Bürki (født d. 14. november 1990) er en professionel fodboldspiller fra Schweiz, der har siden 2015 spillet som målmand for Borussia Dortmund.

Eksterne henvisninger 

Fodboldspillere fra Schweiz
Fodboldspillere fra BSC Young Boys
Fodboldspillere fra FC Thun
Fodboldspillere fra FC Schaffhausen
Fodboldspillere fra Grasshopper-Club Zürich
Fodboldspillere fra SC Freiburg
Fodboldspillere fra Borussia Dortmund
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Tating Sogn

Tating Sogn (på tysk Kirchspiel Tating) er et sogn i det sydvestlige Sydslesvig, tidligere i Udholm Herred (Landskabet Ejdersted), nu i Tating Kommune i Nordfrislands Kreds i delstaten Slesvig-Holsten. 

I Tating Sogn findes flg. stednavne:
 Byttel
 Esing
 Est (Ehst)
 Heveracker
 Medehop
 Tating
 Tolletorp (Tolendorf)
 Vilhelminekog
 Østerende

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 319

Eksterne henvisninger
 Skt. Peter-Ording og Tating Menighed / Kirchengemeinde St. Peter-Ording und Tating

Sogne i Sydslesvig
Vesterhever Sogn

Vesterhever Sogn (på tysk Kirchspiel Westerhever) er et sogn i det sydvestlige Sydslesvig, tidligere i Udholm Herred (Landskabet Ejdersted), nu i Vesterhever Kommune i Nordfrislands Kreds i delstaten Slesvig-Holsten. 

I Vesterhever Sogn findes flg. stednavne:
 Siversbøl (Sieversbüll)
 Haienbøl (Hayensbüll)
 Vesterhever
 Vesterhever Kog
 Vestehever Østerkog

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 316

Sogne i Sydslesvig
Østerhever Sogn

Østerhever Sogn (på tysk Kirchspiel Osterhever) er et sogn i det sydvestlige Sydslesvig, tidligere i Everschop Herred (Landskabet Ejdersted), nu i Østerhever Kommune i Nordfrislands Kreds i delstaten Slesvig-Holsten. 

I Østerhever Sogn findes flg. stednavne:
 Gammel Augustekog
 Ny Augustekog
 Schockenbøl
 Siverts Tilvækst
 Østerhever

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 314

Eksterne henvisninger
 Østerhever Menighed / Kirchengemeinde Osterhever

Sogne i Sydslesvig
Poppenbøl Sogn

Poppenbøl Sogn (på tysk Kirchspiel Poppenbüll) er et sogn i det sydvestlige Sydslesvig, tidligere i Everschop Herred (Landskabet Ejdersted), nu i Poppenbøl Kommune i Nordfrislands Kreds i delstaten Slesvig-Holsten. 

I Poppenbøl Sogn findes flg. stednavne:
 Bodshørn
 Bollingværft
 Klerenbøl
 Helmfleth
 Nikkelsværft
 Poppenbøl
 Schweinsgaarde

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 312

Eksterne henvisninger
 Poppenbøl Menighed / Kirchengemeinde Poppenbüll 

Sogne i Sydslesvig
Hans Heyerdahl

Hans Olaf Halvor Heyerdahl (født 8. juli 1857, Smedjebacken, Sverige, død 10. oktober 1913, Oslo) var en norsk maler.

Heyerdahl studerede fra 1874 i München. Han boede i Paris fra 1878 til 1882 og debuterede på Salonen i Paris i 1879 med et portræt af den norske komponist Johan Svendsen. Under opholdet i Paris blev han inspireret af Léon Bonnat til at arbejde med friluftsmaleri. Hans maleri Det døende barn vandt i 1881 "Grand Prix du Florence" på Salonen, hvilket gjorde ham i stand til at tage et to-årigt studieophold i Italien.

Han vendte herefter tilbage til Norge, hvor han delvist ernærede sig som underviser i maleri og var blandt andet en tidlig inspirationskilde for Edvard Munch. Efter 1900 opholdt han sig seks år i Paris, hvor hans malerier fik en mere melankolsk drejning.

Værker

Referencer

Eksterne links 

 ArtNet: More works by Heyerdahl
 Hans Heyerdahl website by Leif Osvold: Biografi og oversigt over hans værker
 Hans Heyerdahl af Åsmund Thorkildsen - Drammens Museum

Malere fra Norge
Michael Falchs diskografi

Den danske sanger og sangskriver Michael Falchs diskografi består af 16 studiealbum, en EP, ni livealbum, og syv opsamlingsalbum.

Album

Studiealbum

EP'er

Livealbum

Opsamlingsalbum

Kilder 

Falch, Michael diskografi
Michael Falch
Allan Randrup Thomsen

Allan Randrup Thomsen (født 3. oktober 1953) er en dansk professor i eksperimentel virologi ved Det Sundhedsvidenskabelige Fakultet på Københavns Universitet (siden 2004). Der skulle han stå i spidsen for en undersøgelse af, hvordan vira bekæmpes af immunforsvaret, samt om man kan anvende vira i bekæmpelsen af sygdomme.

Han fik sin studentereksamen på Metropolitanskolen i 1972, blev læge (cand.med) i 1980 og fik sin doktorgrad (dr. med) i 1992. Han har siden 1977 arbejdet for Københavns Universitet. Rigshospitalet, Forsvarets Sanitetsskole, Statens Serum Institut og været Visiting Research Assistant Professor på Rensselaer Polytechnic Institute i Troy, New York. Hans forskningområde omhandler forskellige aspekter af virusinfektioner og immnforsvarets reaktion. I begyndelsen af 2015 udtrykte han bekymring for, at færre forældre lod deres børn vaccinere mod blandt andet mæslinger, fåresyge og røde hunde.

Referencer 

Professorer fra Københavns Universitet
Personer i Kraks Blå Bog
Ording Sogn (Ejdersted)

Ording Sogn (på tysk Kirchspiel Ording) er et sogn i det sydvestlige Sydslesvig, tidligere i Udholm Herred (Landskabet Ejdersted), nu i Sankt Peter-Ording Kommune i Nordfrislands Kreds i delstaten Slesvig-Holsten. 

I Ording Sogn findes flg. stednavne:
 Brøsumsil
 Framshørn
 Nakhørn
 Ording

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 323

Eksterne henvisninger
 Skt. Peter-Ording og Tating Menighed / Kirchengemeinde St. Peter-Ording und Tating

Sogne i Sydslesvig
Ann Patricia Christiansen

Ann Patricia "Mopper" Christiansen (født Coleman 9. juni 1938 i England, død 21. november 2016) var deltager i Familien fra Bryggen gennem ti sæsoner. Hun var mor til Mikkel Kessler og Linse Kessler. Derudover havde hun også en søn i England, som voksede op hos sin mormor og morfar. Han hedder Mark Coleman og er halvstorebror til Linse og Mikkel Kessler.

Hendes barnebarn er Stephanie Karma Salvarli.

Referencer

Eksterne henvisninger 
 

Realityshows-deltagere fra Danmark
Sankt Peter Sogn

Sankt Peter Sogn eller Ulstrup Sogn er (på tysk Kirchspiel Sankt Peter) er et sogn i det sydvestlige Sydslesvig, tidligere i Udholm Herred (Landskabet Ejdersted), nu i Sankt Peter-Ording Kommune i Nordfrislands Kreds i delstaten Slesvig-Holsten. 

I Sankt Peter Sogn findes flg. stednavne:
 Brøsum (Brösum)
 Bøl (Boel)
 Heide
 Hitsbanke
 Nørrehoved
 Olsdorf
 Sankt Peter (egentlig Ulstrup)
 Sønderhoved
 Vestermark
 Wittendün

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 321

Eksterne henvisninger
 Skt. Peter-Ording og Tating Menighed / Kirchengemeinde St. Peter-Ording und Tating

Sogne i Sydslesvig
Ylvesbøl Sogn

Ylvesbøl Sogn (på tysk Kirchspiel Ulvesbülll) er et sogn i det sydvestlige Sydslesvig, tidligere i Everschop Herred (Landskabet Ejdersted), nu i Ylvesbøl Kommune i Nordfrislands Kreds i delstaten Slesvig-Holsten. 

I Ylvesbøl Sogn findes flg. stednavne:
 Adolfskog
 Barnemoor
 Mellemdiget
 Porrendeich
 Ylvesbøl

Litteratur
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 304

Eksterne henvisninger
 Vitsvort-Ylvesbøl Menighed / Kirchengemeinde Witzwort-Uelvesbüll

Sogne i Sydslesvig
Gabriella af Monaco

Prins Gabriella af Monaco (Gabriella Thérèse Marie Grimaldi; født 10. december 2014) er en monegaskisk prinsesse. Hun er det ældste barn af Fyrst Albert 2. og Fyrstinde Charlène af Monaco.

Biografi 
Prinsesse Gabriella blev født den 10. december 2014 på Fyrstinde Grace-hospitalet i Monaco, kort før sin tvillingebror, Arveprins Jacques. Hun blev døbt sammen med sin bror den 10. maj 2015 i Notre-Dame-Immaculée-katedralen i Monaco. Hun fik navnene Gabriella Thérèse Marie Grimaldi.

Prinsesser
Huset Grimaldi
Personer fra Monaco
Josif Josifov

Josif Aleksandrov Josifov (Yosko Yossifov) (, , kendt som , ; født 8. februar 1911 i Kazanlak - død 2. maj 2001 i Sofia, Bulgarien) var en bulgarsk komponist, dirigent og pianist.

Josifov studerede komposition og klaver på musikakademiet i Sofia, hos bl.a. Pancho Vladigerov. Han var dirigent for det bulgarske radiosymfoniorkester.

Josifov har skrevet 9 symfonier, orkesterværker, operaer, kammermusik, oratorier, korværker etc.

Udvalgte værker 

 Symfoni nr. 1 (1942) - for orkester
 Symfoni nr. 2 (1957) - for orkester
 Symfoni nr. 3 (19?) - for orkester
 Symfoni nr. 4 (19?) - for orkester
 Symfoni nr. 5 (1975) - for orkester
 Symfoni nr. 6 (1980) - for orkester
 Symfoni nr. 7 "Balkansk" (1985) - for kor og orkester 
 Symfoni nr. 8 (19?) - for orkester
 Symfoni nr. 9 (1996) - for orkester
 "Biliana" (1933-1942) - opera
 "Sorg" (1949-1950) - (symfonisk digtning) - for orkester
 CelloKoncert (1950) - for cello og orkester

Kilder 
 Om Josko Josifov på www.musicweb-international.com
 Om Josko Josifov på musiqueclassique.fr

Komponister fra Bulgarien
Dirigenter
Pianister fra Bulgarien
Nikola Atanasov

Nikola Atanasov Kitanov (; født 25. oktober 1886 i Kjustendil - død 30. september 1969 i Sofia, Bulgarien) var en bulgarsk komponist, professor og lærer.

Atanassov hører til den første generation af betydningsfulde komponister. Han studerede komposition på Musikkonservatoriet i Zagreb.

Atanassov var den første Bulgar der i 1912 komponerede en symfoni. Han har desuden skrevet 3 symfonier orkesterværker, kammermusik, vokalværker etc.

Han var ligeledes professor og lærer i komposition på bl.a. Musikkonservatoriet i Sofia og Musikkonservatoriet i Stara Zagora.

Udvalgte værker 

 Symfoni nr. 1 (1912) - for orkester
 Symfoni nr. 2 (1928) - for orkester
 Symfoni nr. 3 (1931) - for orkester
 "Månen og Skoven" (1931) (overture) - for orkester
 "Hristo Botev" (1927) - (overture) - for orkester

Kilder

Eksterne henvisnigner 
 Om Nikola Atanassov på www.ubc-bg.com
 East-Central European Symphonies: A national discography af Mike Herman - MusicWeb International: Classical Music Reviews & Resources

Komponister fra Bulgarien
Lærere
Professorer
Roumen Bairaktarov

Roumen Bairaktarov (født 20. oktober 1946 i Bourgas, Bulgarien) er en bulgarsk komponist, lærer og professor.

Bairaktarov studerede komposition hos Alexander Raichev, og senere hos Olivier Messiaen i Paris. Han har undervist som lærer i teori og musikpædagogik på Sofia Universitet.

Bairatarov har komponeret to symfonier, orkesterværker, kammermusik, koncertmusik, korværker, sange etc.

Udvalgte værker 

 Symfoni nr. 1 (1978) - for orkester
 Symfoni nr. 2 (1984) - for orkester
 Violinkoncert (1978) . for violin og orkester

Kilder 
 Om Roumen Bairatarov på www.ubc-bg.com
 East-Central European Symphonies: A national discography by Mike Herman - MusicWeb International: Classical Music Reviews & Resources

Komponister fra Bulgarien
Lærere
Professorer
Treja Herred

Treja  Herred (tysk Treiaharde) var et herred i Sydslesvig i Hertugdømmet Slesvig (Sønderjylland). Herredet er opkaldt efter landsbyen Treja beliggende ved Trenen. 

Herredet opstod allerede i 1100-tallet som biskoppeligt fogderi eller birk under Svavsted Fogderi og bestod af bispegods i Arns og Gøs Herreder med tingsted i Treja. Treja lå oprindelig i Sønder Gøs Herred, da Trenen var grænsen mellem Gøs og Arns Herreder. Da Svavsted Amt blev ophævet i 1702 fortsatte fogderiet som Treja Herred i Gottorp Amt. Fra 1702 havde det lille herred alle institutioner i fællesskab med Arns Herred. Treja nævnes ikke i Valdemars Jordebog.

Eneste sogn i Treja Herred er Treja Sogn. Dertil kom ejendomme i Eggebæk Sogn (Esperstoft og Hønning), Husby Sogn (Søgaard og Markerup), Jørl Sogn (Janneby, Jersbæk, Møllebjerg, Sollerup og Sønder Haksted), i Krop Sogn (Lille Rejde) og i Rylskov Sogn (Ranmark) samt besiddelser i Meden, Hyllerup og Valsbøl. Besiddelserne i Svesing Sogn kom senere under Rødemis hhv. Svavsted fogderi. I 1856 kom Hyllerup under Vis Herred.

Litteratur
 M. Mørk Hansen: Kirkelig Statistik over Slesvig Stift: Med historiske og topografiske bemærkninger, bind 2, Kjøbenhavn 1864, side 439

Noter 

Herreder i Sydslesvig
Jirnsum

Jirnsum () er en bebyggelse i Leeuwarden kommune i provinsen Friesland i Nederlandene.

Befolkningsudvikling

Referencer

Eksterne henvisninger 

Frisland
Fame (musical)

Fame er en amerikansk musical, der er baseret på musicalfilmen af samme navn fra 1980. Den er blevet opsat under to forskellige titler. Den første, Fame – The Musical, blev udtænkt og udviklet af David De Silva, med manuskript af José Fernandez, musik af Steve Margoshes og tekst af Jacques Levy. Den havde præmiere i 1988 i Miami. Den anden var Fame on 42nd Street, som blev opført Off-Broadway på Little Shubert Theatre on 42nd St. fra 2003 til 2004.

De Silva havde produceret den oprindelige film fra 1980 om en gruppe studerende på New York Citys High School of Performing Arts. Filmen blev en succes blandt kritikere og publikum, og den blev fulgt op med en tv-serie i seks sæsoner, samt musicalen, som er omskrevet meget i forhold til tidligere udgave, bl.a. med et næsten helt nye sange. Der liver refereret til fimlen flere gange i manuskriptet og i to af sangene.

Den handler om en gruppe studerende, der går på High School of Performing Arts. Blandt karaktererne er Carmen, der er besat af at blive berømt, den ambitiøse skuespiler Serena, komiker og bad boy Joe, den stille violinist Schlomo, den talentfulde men ordblinde danser Tyrone, den beslutsomme skuespiller Nick, den overvægtige danser Mabel og den fattige danser Iris.

Siden den første udgave af Fame – The Musical, er den blevet opsat af hundredvis af professionelle og amatører på en lang række sprog.

Referencer 

Musicals
Vlie

Vlie eller Vliestroom er en søvej mellem øerne Vlieland og Terschelling i Nederlandene.

Historie 
Det gamle romerske navn på indsøen Lacus Flavo, som senere blev Zuiderzee, har muligvis samme oprindelse som navnet Vlie. Vlie kan have været navnet på hele indsøen og den store flod, som løb ud fra den.

I middelalderen var Vlie estuariet for floden Ĳssel.

På 1200-tallet førte store oversvømmelser til at estuariet blev udvidet, og tørvemoserne indenfor blev ødelagte. Dette skabte et stort område med sand og mudderflader.

Under den anden anglo-nederlandske krig i 1666, brændte den engelske admiral Robert Holmes den nederlandske handelsflåde på 130 skibe under den såkaldte Holmes' Bonfire. Bådene havde søgt tilflugt i Vlie og troede fejlagtigt, at den engelske marine ikke ville finde vejen mellem de farlige grunde.

I dag er det mulig at nå frem til havnen i Harlingen via Vlie.

Nederlandene
Hjerkinn Station

Hjerkinn Station (Hjerkinn stasjon) er en jernbanestation på Dovrebanen, der ligger ved byområdet Hjerkinn i Dovre kommune i Norge. Stationen består af nogle få spor, en perron og en stationsbygning. Der er korrespondance med Østerdal billags buslinie til Tynset ved sydgående tog. Stationen ligger centralt i forhold til Dovrefjell-Sunndalsfjella nationalpark.

Stationsbygningen er opført i sortmalet træ efter tegninger af Erik Glosimodt. Bygningen er rigt dekoreret på facaden og ved vinduer og døre. Glosimodt har også stået for pakhuset, der også er i sortmalet træ. Den tosporede remise på den anden side af sporene er til gengæld opført i skifer efter tegninger af Bjarne Friis Baastad ved NSB Arkitektkontor. Alle tre bygninger samt drejeskiven blev fredet i 1999.

Stationen åbnede 20. september 1921, da banen mellem Dombås og Trondheim stod færdig. Stationen blev fjernstyret 11. december 1968 og er ikke længere bemandet. Sidesporet til den i 1993 nedlagte Folldal Gruver er delvist fjernet.

Stationen ligger 1.017 meter over havets overflade. Banens højeste punkt i 1.024,4 meters højde ligger en kilometer nord for stationen.

Litteratur

Eksterne henvisninger 

 

Stationer på Dovrebanen
Etableret i 1921
Jernbanestationer i Oppland
Kongsvoll Station

Kongsvoll Station (Kongsvoll stasjon) er en jernbanestation på Dovrebanen, der ligger i området Kongsvoll i Drivdalen i Oppdal kommune i Norge. Stationen består af to spor, en perron og en stationsbygning.

Stationsbygningen og pakhuset er opført i mørkt træ efter tegninger af Erik Glosimodt. De velbevarede bygninger er gode eksempler på tiden mellem jugend og nyklassicisme, hvor der gjordes brug af norsk tømmerarkitektur med indslag af nybarok. Bygningerne blev fredet i 1997.

Stationen åbnede 20. september 1921, da banen mellem Dombås og Trondheim stod færdig. Stationen blev fjernstyret 11. december 1968 og er ikke længere bemandet.

Hotellet Kongsvold Fjeldstue ligger i gangafstand fra stationen. Hotellets ældste bygninger stammer fra 1720, men der har været overnatningsmulighed på stedet siden 1100-tallet, idet al færdsel over fjeldet siden gammel tid gik denne vej. Ved hotellet finder man desuden Kongsvoll fjellhage, der er den eneste botaniske fjeldhave i Skandinavien. Den blev anlagt i 1992 og erstattede en ældre fjeldhave, der var blevet anlagt ved stationen af Thekla Resvoll i 1924.

Litteratur

Eksterne henvisninger 

 

Stationer på Dovrebanen
Etableret i 1921
Jernbanestationer i Trøndelag
Oppdal Station

Oppdal Station (Oppdal stasjon) er en jernbanestation på Dovrebanen, der ligger ved byområdet Oppdal i Norge. Den er endestation for regionaltog fra Trondheim og betjenes desuden af fjerntog mellem Oslo og Trondheim.

Stationen består af nogle få spor, en perron og en stationsbygning i gråmalet træ, der er opført efter tegninger af Jens Flor og Gudmund Hoel. Stationsbygningen rummer turistinformation, ventesal og toiletter. Desuden ligger Quality Hotell Oppdal lige ved stationen med indgang fra perronen. Stationen selv omfatter endvidere en drejeskive og remise.

Stationen åbnede officielt 20. september 1921, da banen mellem Dombås og Trondheim stod færdig. I praksis havde der dog været midlertidig trafik fra 15. december 1919, hvor delstrækningen mellem Oppdal og Gisna stod færdig. Stationen hed oprindeligt Opdal, men stavemåden blev ændret til Oppdal i august 1946. Stationen blev fjernstyret 11. december 1968.

Litteratur

Eksterne henvisninger

Noter 

Stationer på Dovrebanen
Etableret i 1921
Jernbanestationer i Trøndelag
Skälderviken

Skälderviken (på dansk: Skeldervig ) er en bugt i den sydøstlige del af Kattegat. Bugten ligger i Ängelholm/Engelholm  kommune i Skåne. Bugtens udmunding i Kattegat ligger mod nordvest, hvorefter bugten har retning mod sydøst, hvor byen Ängelholm/Engelholm ligger i bunden af bugten. Syd for bugtens udmunding ligger Kullen og ved den nordlige del af udmundingen ligger øen Hallands Väderö/Hallands Vejrø.

Referencer 

Skånes geografi
Bugter